Activitats juvenils per als últims dies de l'any
28 de desembre 2023

Des de la regidoria de Joventut i Infància de l'Ajuntament de Sagunt s'han organitzat una sèrie d'activitats per als i les jóvens de la ciutat de cara als últims dies del 2023. En la programació hi ha música, espectacles diversos, activitats lúdiques i tallers sobre temes d'interés juvenil, comptant en molts casos amb la col·laboració i ideació dels mateixos jóvens a través dels grups de participació HRJove, corresponsals i EMA16.

D'una banda, fins al divendres 29 de desembre s'està desenvolupant el Campus Nadal, un programa dirigit a adolescents de 12 a 15 anys, en horari de matins amb excursions, jocs, tallers, etcètera.

                            ![](/media/4j3jxhbd/precampanades_c.jpg?width=225&height=318&mode=max) ![](/media/0yxigmhp/precampanades-programa_c.jpg?width=225&height=318&mode=max)

Per al divendres 29, entre les 19 i la 1.30 hores, estan previstes unes "Precampanades" al Casal Jove del Port de Sagunt, com a part del programa Lluna Plena de la regidoria de Joventut i Infància. Es tracta d'una activitat destinada a jóvens d'entre 12 i 30 anys i que comptarà amb un sopar, reptes nadalencs, videojocs, karaoke, campanades amb Lacasitos, un concurs de talents, etc. A més, a les 20 hores actuarà el grup local MEKETREFES i la banda valenciana MALUKS. El concert és l'única activitat per a la qual es requerix reserva prèvia: [www.notikumi.com](http://www.notikumi.com).

![](/media/s30bt1tf/maluks_c.jpg?width=153&height=217&mode=max)

El dissabte 30 de desembre, el Casal Jove del Port de Sagunt albergarà a les 18 hores el concert Klavija Konecta. Es tracta d'un minifestival amb alguns dels grups i solistes de l'associació musical Klavija. També actuaran Tres Violas, La mano de Skywalker, Los del Uke, TDH, Ñ Rock i Fantuka. L'entrada és gratuïta.

D'altra banda, fins a hui 28 de desembre al Casal Jove del Port de Sagunt s'estan realitzant uns _vesprejos_ de 17.30 a 20.30 hores en els quals els i les jóvens juguen i es divertixen en companyia.

![](/media/a2bnllw4/nadaljove_c.jpg?width=250&height=354&mode=max)

*   [](http://www.facebook.com/sharer.php?u=https://aytosagunto.es/va/actualitat/activitats-juvenils-per-als-ultims-dies-de-l-any/ "Facebook")
*   [](http://twitter.com/share?url=https://aytosagunto.es/va/actualitat/activitats-juvenils-per-als-ultims-dies-de-l-any/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/activitats-juvenils-per-als-ultims-dies-de-l-any/ "Linked In")
*   [](mailto:?body=https://aytosagunto.es/va/actualitat/activitats-juvenils-per-als-ultims-dies-de-l-any/)